## Odluka o ograničavanju izloženosti banaka valutnom riziku

### NN 17/2003 (4.2.2003.), Odluka o ograničavanju izloženosti banaka valutnom riziku

# HRVATSKA NARODNA BANKA

230

Na
temelju članka 68. stavka 1. pod 3) Zakona o bankama (»Narodne novine«, br.
84/2002.) i članka 39. stavka 2. pod i) Za­kona o Hrvatskoj narodnoj banci
(»Narodne novine«, br. 36/2001.), guverner Hrvatske narodne banke donio je

## ODLUKU

### O OGRANIČAVANJU IZLOŽENOSTI BANAKA VALUTNOM RIZIKU

I.

Ovom
odlukom određuje se način izračuna izloženosti devizne pozicije banaka valutnom
riziku, najveća dopuštena izloženost banaka valutnom riziku te rokovi i način izvješćivanja
Hrvatske narodne banke o izloženosti banke valutnom riziku.

II.

Valutni rizik je rizik kojem je banka izložena kada
ima otvorenu deviznu poziciju (ili otvorenu poziciju u zlatu) koja može dovesti
do ostvarenja gubitaka zbog promjene međuvalutnih odnosa, promjene vrijednosti
kune prema drugoj stranoj valuti i promjene vrijednosti zlata.

U otvorenu deviznu poziciju u pojedinoj valuti (i u
otvorenu poziciju u zlatu) uključuju se sljedeći elementi:

• neto
»spot« pozicija, koja je jednaka razlici između devizne imovine i deviznih
obveza u toj valuti uključujući i nedospjele kamate i »spot« transakcije koje
su ugovorene, ali nisu uknjižene

• neto
»forward« pozicija, koja je jednaka razlici između svih iznosa koji će biti
primljeni i svih iznosa koji će biti plaćeni na temelju valutnih »forward«
ugovora (ili »forward« ugovora na zlato), uključujući i valutne »futures«
ugovore (ili »futures« ugovore na zlato) i glavnicu valutnih »swapova« koja
nije uključena u »spot« poziciju

• neopozive garancije, nepokriveni akreditivi i
slični instrumenti na temelju kojih će banka zasigurno morati izvršiti plaća­nje,
a postoji vjerojatnost da ta sredstva banka neće moći nadoknaditi

• pozicija u valutnim opcijama (ili opcijama na
zlato)

• tržišna vrijednost bilo koje druge opcije (koja
nije ni valutna ni u zlatu) čija je odnosna varijabla iskazana u stranoj
valuti.

Otvorena devizna pozicija u pojedinoj valuti može
biti duga ili kratka. Banka ima kratku deviznu poziciju u određenoj valuti (ili
zlatu) kada je zbroj prethodno pobrojanih elemenata u toj valuti (ili zlatu)
negativan. Banka ima dugu deviznu poziciju u određenoj valuti (ili zlatu) kada
je zbroj prethodno pobrojanih elemenata u toj valuti (ili zlatu) pozitivan.

U deviznu imovinu i devizne obveze u smislu ove
odluke uključuju se sva devizna imovina i obveze te imovina i obveze u kunama
čija se vrijednost u kunama izračunava na temelju tečaja kune u odnosu prema
stranoj valuti (u daljnjem tekstu imovina i obveze uz valutnu klauzulu).

Imovina i obveze u kunama čija se vrijednost samo u
slučaju deprecijacije kune u odnosu prema određenoj stranoj valuti izračunava
na temelju tečaja kune prema toj stranoj valuti smatraju se imovinom i obvezama
s ugrađenim »call« opcijama na tu valutu te se tretiraju kao takve.

Otvorena pozicija u jednoj valuti izračunava se u toj
valuti i preračunava u kune pomoću srednjeg tečaja Hrvatske narodne banke koji
se primjenjuje na dan na koji se odnosi izvještaj.

III.

Ukupna kratka devizna pozicija banke zbroj je svih
kratkih deviznih pozicija banke u pojedinim valutama. Ukupna duga devizna
pozicija banke zbroj je svih dugih deviznih pozicija banke u pojedinim
valutama. Ukupnu otvorenu deviznu poziciju čini veći od tih dvaju zbrojeva.
Apsolutna otvorena pozicija u zlatu pribraja se ukupnoj otvorenoj deviznoj
poziciji.

Banke su dužne krajem svakoga radnog dana uskladiti
svoju ukupnu otvorenu deviznu poziciju tako da ukupna otvorena devizna pozicija
(uvećana za poziciju u zlatu) ne prelazi iznos koji čini 20% jamstvenoga
kapitala banke utvrđenog propisima Hrvat­ske narodne banke.

IV.

Banke su dužne Hrvatskoj narodnoj banci dostavljati
dnevna izvješća o ukupnoj deviznoj poziciji, prema točki III. ove odluke.
Podaci se dostavljaju sljedećega radnog dana za prethodni radni dan.

U slučaju prekoračenja najviše dopuštene otvorene
devizne pozicije iz točke III. ove odluke, uprava banke dužna je uz navedena
izvješća dostaviti i razloge prekoračenja te podatke o tome kako i u kojem
razdoblju to namjerava učiniti.

V.

Sastavni je dio ove odluke Uputa za njezinu provedbu.

VI.

Danom primjene ove odluke prestaje važiti Odluka o
sprje­čavanju izloženosti devizne pozicije ovlaštenih banaka i štedionica
valutnom riziku (»Narodne novine«, br. 134/1997., 94/2000. i 74/2001.), Uputa
za provedbu Odluke o sprečavanju izloženosti devizne pozicije ovlaštenih banaka
i štedionica valutnom riziku br. 59-100/06-00/MŠ i Izmjena Upute za provedbu
Odluke o sprečavanju izloženosti devizne pozicije ovlaštenih banaka i
štedionica valutnom riziku br. 72-100/07-00/ŽR.

VII.

Ova odluka stupa na snagu osmog dana od dana objave u
»Narodnim novinama«, a primjenjuje se od 1. travnja 2003. u skla­du s rokovima
propisanim Uputom.

Obr. 10-020/01-03/ŽR
Zagreb, 24. siječnja 2003.

Guverner
Hrvatske narodne banke
**dr. sc. Željko Rohatinski**, v. r.

UPUTA za provedbu Odluke o
ograniČavanju izloŽenosti banaka valutnom riziku

1.
DEFINICIJE

1.1.
Pod bankama se u smislu Odluke o ograničavanju izloženosti banaka valutnom
riziku (u nastavku teksta: Odluka) podrazumijevaju sve banke na koje se
primjenjuje Zakon o bankama.

1.2. Jamstveni kapital banke podrazumijeva jamstveni
kapital u skladu s propisima Hrvatske narodne banke koji je banka dostavila
Hrvatskoj narodnoj banci u posljednjem izvještaju. Kada dođe do promjene u
jamstvenom kapitalu unutar obračun­skog razdoblja, a koja može bitno
promijeniti izloženost banke valutnom riziku (npr. dokapitalizacija, iskazani
gubitak) potrebno je napraviti novi izračun jamstvenoga kapitala, koji je banka
dužna dostaviti Hrvatskoj narodnoj banci.

Kada postane izvršno rješenje koje je Hrvatska
narodna banka izdala banci nakon što je provela kontrolu i zapisnikom utvrdila
novi iznos jamstvenoga kapitala, banka je dužna pri izračunu otvorenosti devizne
pozicije valutnom riziku prikazati jamstveni kapital utvrđen zapisnikom.

1.3. U deviznu imovinu i devizne obveze uključuje se
sva devizna imovina i devizne obveze prema nadoknadivom iznosu. Nadoknadivi
iznos je iznos imovine nakon odbitka umanjenja utvrđenog u skladu s
Međunarodnim računovodstvenim standardom 39.

1.4. Imovina i obveze u kunama čija se vrijednost
samo u slučaju deprecijacije kune u odnosu prema određenoj stranoj valuti
izračunava na temelju tečaja kune prema toj stranoj valuti u skladu s petim
paragrafom točke II Odluke (s ugrađenim »call« opcijama na tu stranu valutu)
bit će tretirani u skladu s točkom 2.5. ove upute.

1.5. U skladu s ovom uputom pod deltom se
podrazumijeva očekivana promjena u cijeni opcije uzrokovana malom promje­nom
odnosne varijable utvrđene opcijom.

2.
IZRAČUN OTVORENE DEVIZNE POZICIJE

2.1.
Banka za svaku valutu izračunava:

•
»spot« poziciju (stupci 2 i 3 obrasca VR-1)

• »forward« poziciju i neopozive garancije i slične
instrumente (stupci 4 i 5 obrasca VR-1)

• poziciju u opcijama (stupac 7 obrasca VR-1)

2.2. U izračun »spot« pozicije za pojedinu valutu
uključuju se:

• sva devizna imovina i obveze

• imovina i obveze uz valutnu klauzulu

• »spot« transakcija kupnje i prodaje deviza koje su
ugovorene, ali nisu knjigovodstveno provedene u glavnoj knjizi banke

• »spot« pozicija valutnih »swapova«.

Neto »spot« pozicija u pojedinoj valuti jest kratka
(nosi negativan predznak) ako su sve navedene obveze u skladu s prvim
paragrafom ove točke veće od sve imovine određene istim paragrafom.

Imovinske stavke za koje je banka provela umanjenje u
skladu s Međunarodnim računovodstvenim standardom 39 uključuju se u »spot«
poziciju u nadoknadivom iznosu.

U neto »spot« poziciju ne uključuju se rezerve za
identificirane gubitke po izvanbilančnim plasmanima, ni bilo koja druga
bilančna stavka koja ne čini imovinu ili obveze banke.

Banka može uz prethodno odobrenje Hrvatske narodne
banke u »spot« poziciju u pojedinoj valuti uključiti i buduće neto
prihode/rashode koji nisu još obračunati, ali su u potpunosti zaštićeni od
rizika »forward« deviznim ugovorima.

2.3. U izračun »forward« pozicije i pozicije
neopozivih garancija i drugih sličnih instrumenata uključuju se:

• »forward« transakcije kupnje i prodaje deviza (ili
zlata) uključujući i »futures« ugovore na tu valutu ili zlato te glavnicu
valutnih »swapova« koja nije uključena u »spot« poziciju

• neopozive garancije, nepokriveni akreditivi ili
slični instrumenti na temelju kojih će banka zasigurno morati izvršiti
plaćanje, a postoji vjerojatnost da ta sredstva banka neće moći nadoknaditi
(iskazani u stranoj valuti ili uz valutnu klauzulu).

Neopozive garancije, nepokriveni akreditivi ili
slični instrumenti uključuju se u dugu »forward« poziciju, i to u neto iznosu
(nominalni iznos umanjen za formirane rezerve za identificirane rizike).

2.4. Kratke (–) i duge (+) pozicije (bez pozicije u
opcijama) u različitim valutama ne mogu se međusobno zbrajati. Kratke pozicije
(bez pozicije u opcijama) u pojedinim valutama zbrajaju se odvojeno, a zbroj nosi
negativan predznak (–). Duge pozicije (bez pozicije u opcijama) u pojedinim
valutama zbrajaju se odvojeno, a zbroj nosi pozitivan predznak (+).

Ukupnu otvorenu deviznu
poziciju banke (bez pozicije u opcijama) čini apsolutni iznos zbroja svih dugih
ili zbroja svih kratkih pozicija (izračunatih u stupcu 6 obrasca VR-1) po svim
valutama, ovisno o tome koji je od tih dvaju zbrojeva veći.

Ukupna otvorena devizna pozicija (bez pozicije u
opcijama) kao postotak od jamstvenoga kapitala ne smije preći ograničenje iz
točke III. Odluke.

2.5. Banka izračunava vrijednost knjige valutnih
opcija (uključujući i imovinu i obveze opisane u točki 1.4. ove upute) za svaku
valutu. Pri izračunu vrijednosti knjige valutnih opcija opcije se uključuju u
delta ekvivalentu nominalne vrijednosti opcije. Delta ekvivalent svake opcije
jednak je umnošku njezina delta koeficijenta i nominalne vrijednosti te opcije.
Delta ekvivalenti individualnih opcija po svakoj valuti pri izračunu
vrijednosti knjige valutnih opcija na tu valutu nose sljedeće predznake:

if !supportEmptyParas endif

|  |  |  |
| --- | --- | --- |
| if !supportEmptyParas endif | KUPLJENA | PRODANA |
| »CALL« OPCIJA | + | - |
| »PUT« OPCIJA | - | + |

if !supportEmptyParas endif

U
skladu s ovom točkom pod »call« opcijom na određenu stranu valutu podrazumijeva
se mogućnost kupnje te strane valute u zamjenu za kune. Pod »put« opcijom na
određenu stranu valutu podrazumijeva se mogućnost prodaje te strane valute u
zamjenu za kune.

Na
devizne opcije kojima se trguje na burzama banka treba primjenjivati delta
koeficijente koje su odredile te burze ili delta ekvivalente ukupne knjige
opcija izračunate na temelju internog modela koji je odobrila Hrvatska narodna
banka (u skladu s točkom 2.5.3. ove upute)

Na
devizne opcije kojima se ne trguje na burzama (engl. over the counter options)
banka treba primjenjivati metode opisane u točki 2.5.1. ili točki 2.5.3. ove
upute.

Na
imovinu i obveze utvrđene točkom 1.4. ove upute banka može primjenjivati jednu
od metoda opisanih u točkama 2.5.1., 2.5.2. i 2.5.3.

2.5.1.
Jednostavna metoda izračuna vrijednosti knjige opcija

U
skladu s ovom uputom imovina u kunama čija se vrijednost samo u slučaju
deprecijacije kune u odnosu prema određenoj stranoj valuti izračunava na
temelju tečaja kune prema toj stranoj valuti, smatra se kupljenim »call«
opcijama na tu stranu valutu. U skladu s ovom uputom obveze u kunama čija se
vrijednost samo u slučaju deprecijacije kune u odnosu prema određenoj stranoj
valuti izračunava na temelju tečaja kune prema toj stranoj valuti, smatraju se
prodanim »call« opcijama na tu stranu valutu.

Sve
kupljene »call« opcije i prodane »put« opcije zbrajaju se u njihovu nominalnom
iznosu. Sve kupljene »put« opcije i prodane »call« opcije zbrajaju se u njihovu
nominalnom iznosu, a taj se zbroj oduzima od zbroja kupljenih »call« opcija i
prodanih »put« opcija.

Ako je vrijednost knjige opcija u pojedinoj valuti,
izračunata u skladu s paragrafima 1. i 2. ove točke, negativna, treba je
pribrojiti prethodno izračunatoj deviznoj poziciji (u stupcu 6 obrasca VR-1) u
nominalnom iznosu (npr. ukoliko banka ima kratku poziciju u opcijama u
određenoj valuti 100, a prethodno izračunata devizna pozicija u toj istoj
valuti je duga 300, devizna pozicija banke u toj valuti primjenom jednostavne
metode bit će duga 400). Ako je vrijednost knjige opcija u pojedinoj valuti,
izra­čunata u skladu s ovim stavkom, pozitivna, treba je pribrojiti prethodno
izračunatoj deviznoj poziciji (u stupcu 6 obrasca VR-1). Odnosno ukoliko banka
ima dugu poziciju u opcijama u određenoj valuti 100, a prethodno izračunata
devizna pozicija u toj istoj valuti je kratka 300, devizna pozicija banke u toj
valuti uz primjenu jednostavne metode bit će kratka 200.

Primjena
ove metode za izračun vrijednosti knjige opcija na određenu valutu smatra se
prihvatljivom za izračun pozicije u opcijama u skladu s ovom uputom, ali se
općenito ne smatra najprimjerenijom metodom za mjerenje i praćenje valutnog
rizika banke.

2.5.2.
Prilagođena delta metoda

Ova se
metoda može primjenjivati samo na imovinu i obveze utvrđene točkom 1.4. ove upute
kada je odnosna varijabla tečaj kune u odnosu prema jednoj od sljedećih stranih
valuta: američ­kom dolaru, euru, funti sterlinga i švicarskom franku. Ova se
metoda ne može primjenjivati kada je odnosna varijabla tečaj kune u odnosu
prema bilo kojoj drugoj stranoj valuti ili valutama vezanima uz jednu od
navedenih valuta (npr. prema bugarskom levu, konvertibilnoj marki i sl.).

U skladu s ovom metodom banka za svaki ugovor:

• utvrđuje iznos i datume dospijeća svakoga ugovorenog
plaćanja glavnice za cijelo vrijeme trajanja ugovora

• utvrđuje ugovorom određeni tečaj koji služi kao
izvršni tečaj po kojem se može izvršiti opcija

• utvrđuje postotnu razliku između tržišnog tečaja
(na dan na koji se izvješće na temelju ove upute odnosi) i izvršnog tečaja
utvrđenog prethodnom točkom.

Svako plaćanje glavnice na temelju pojedinog ugovora
smatra se zasebnom opcijom. Svako plaćanje glavnice za kredit za koji je banka
provela umanjenje proporcionalno se umanjuje za iznos umanjenja.

Dospjela potraživanja po ugovorima s ugrađenim »call«
opcijama kod kojih banka zbog formulacije klauzule u ugovoru nakon dana
dospijeća ne može revalorizirati dospjeli dug, već se on tretira kao kunsko
potraživanje, ne uključuju se u izračun devizne pozicije banke.

Za svako plaćanje glavnice po pojedinom ugovoru banka
treba utvrditi delta koeficijent iz tablice delta koeficijenata (navedene u
prilogu ove upute) koji odgovara danima preostalim do dospijeća tog plaćanja
glavnice na vodoravnoj osi i postotnoj razlici između tržišnog tečaja te valute
na dan na koji se izvješće odnosi i izvršnog tečaja na okomitoj osi. Banka
treba na opisani način utvrditi delta koeficijent za svako plaćanje glavnice po
pojedinom ugovoru.

Banka zatim treba pomnožiti utvrđene delta
koeficijente s iznosom glavnice na koju se koeficijenti odnose te zbrojiti
dobivene rezultate kako bi se dobio delta ekvivalent za svaki ugovor. Delta
ekvivalenti za stavke obveza imaju negativan (–) predznak, a delta ekvivalenti
za stavke imovine imaju pozitivan (+) pred­znak. Nakon što se utvrde delta
ekvivalenti za sve stavke (imovinu i obveze), treba ih zbrojiti. Konačni se
rezultat pribraja, vodeći računa o predznaku koji nosi, zbroju pozicija
izračunatih u skladu s točkama 2.2. i 2.3. ove upute (iznosu u stupcu 6 obrasca
VR-1).

2.5.3. Interni model za izračun delta ekvivalenta
vrijednosti knjige opcija

Banka se može koristiti internim modelom za izračun
delta ekvivalenata vrijednosti knjige opcija ako dobije prethodno odobrenje
Hrvatske narodne banke. U zahtjevu za dobivanje odobrenja za korištenje
internog modela za izračunavanje delta ekvivalenata vrijednosti knjige opcija
banka mora dati sljedeće informacije:

- opis modela za određivanje vrijednosti opcija
(»option pricing model«)

- specifikaciju i verifikaciju pretpostavki
korištenih u modelu za određivanje vrijednosti opcija

- specifikaciju proizvoda na koje se odnosi korišteni
model za određivanje vrijednosti opcija

- opis izvora podataka i metode ažuriranja tih
podataka koje će se koristiti u sklopu modela za određivanje vrijednosti opcija

-
metodu za procjenu parametara modela za određivanje vrijednosti opcija

- interne postupke za upravljanje valutnim rizikom i
knjigovodstveno tretiranje opcija.

2.5.4. Ako banka ima sklopljene kreditne aranžmane s
Hr­vat­skom bankom za obnovu i razvoj, kod kojih je valutni rizik ugrađenih
»call« opcija na stranu valutu iz kreditnih ugovora s Hrvatskom bankom za
obnovu i razvoj efikasno prenesen na krajnjega korisnika tih sredstava, banka
može isključiti te stavke imovine i obveza iz ovog izračuna pod uvjetom da je
zadovoljila sljedeće kriterije:

• istovjetne su odredbe vezane uz valutnu klauzulu u
oba ugovora (ugovoru o kreditu između Hrvatske banke za obnovu i razvoj i banke
i ugovoru o kreditu između banke i krajnjega korisnika sredstava)

• ugovoreni postupak povlačenja i plasiranja kredita
mora osigurati isti ponderirani tečaj u oba kreditna odnosa

• svi su datumi dospijeća svih glavnica i ostalih
plaćanja na temelju ovih aranžmana isti

• banka očekuje da će klijent obaviti sva plaćanja na
temelju odobrenog kredita o njihovu dospijeću

• banka dnevno kontrolira provođenje ovih ugovora
kako bi utvrdila poštuju li se prethodne točke.

2.5.5. Banka će u vrijednost knjige valutnih opcija
uključiti tržišnu vrijednost i svake druge opcije (koja nije ni valutna ni u
zlatu) kod koje je odnosna varijabla iskazana u stranoj valuti (npr. opcija na
naftu ukoliko je cijena barela iskazana u nekoj stranoj valuti).

2.6. Za svaku valutu izračunava se zbroj »spot«
pozicije (utvrđene u točki 2.2.) i »forward« pozicije (utvrđene u točki 2.3.).
Dobiveni se iznos korigira za poziciju u opcijama na način opisan u točki 2.5.
ove upute.

Tako dobiveni iznos može biti pozitivan ili
negativan. Pozitivan iznos čini dugu poziciju banke u navedenoj valuti, a
negativan iznos čini kratku poziciju banke u navedenoj valuti.

Kratke (–) i duge (+) pozicije u različitim valutama
ne mogu se međusobno zbrajati. Kratke pozicije u pojedinim valutama zbrajaju se
odvojeno, a zbroj nosi negativan predznak (–). Duge pozicije u pojedinim
valutama zbrajaju se odvojeno, a zbroj nosi pozitivan predznak (+).

2.7. Banka može, uz prethodnu suglasnost Hrvatske
narodne banke, iz devizne pozicije u pojedinoj valuti isključiti sve stavke u
stranoj valuti koje čine odbitne stavke pri izračunu jamstvenoga kapitala, pod
uvjetom da su strateške prirode i da banka njima ne trguje.

Banka može, uz prethodnu suglasnost Hrvatske narodne
banke, iz devizne pozicije u pojedinoj valuti isključiti i pozicije koje je
namjerno zauzela da bi zaštitila svoju stopu adekvatnosti kapitala od
negativnih učinaka promjena tečajeva, pod uvjetom da su strateške prirode i da
banka njima ne trguje.

2.8. Ukupnu otvorenu deviznu poziciju banke (uključujući
i poziciju u opcijama) čini apsolutni iznos zbroja svih dugih ili zbroja svih
kratkih pozicija po svim valutama (navedenih u stupcu 8 obrasca VR-1), ovisno o
tome koji je od tih dvaju zbrojeva veći. Pozicija u zlatu pribraja se u
nominalnom iznosu ukupnoj otvorenoj deviznoj poziciji banke.

2.9.
Banke čija pozicija utvrđena točkom 2.8. ove upute na dan 1. travnja 2003.
godine iznosi više od 20% jamstvenoga kapitala ne smiju je dodatno povećavati,
već su je dužne postupno smanjivati.

Banke
čija ukupna devizna pozicija utvrđena točkom 2.8. ove upute na dan 1. travnja
2003. godine iznosi više od 100% jamstvenog kapitala dužne su istu smanjivati
na način da:

•
ukupna devizna pozicija banke utvrđena točkom 2.8. ove upute, počevši od dana
1. listopada 2003., ne smije prijeći iznos koji čini 100% jamstvenog kapitala
banke,

•
ukupna devizna pozicija banke utvrđena točkom 2.8. ove upute, počevši od dana
1. travnja 2004., ne smije prijeći iznos koji čini 75% jamstvenog kapitala
banke,

•
ukupna devizna pozicija banke utvrđena točkom 2.8. ove upute, počevši od dana
1. rujna 2004., ne smije prijeći iznos koji čini 50% jamstvenog kapitala banke,

•
ukupna devizna pozicija banke utvrđena točkom 2.8. ove upute, počevši od dana
1. siječnja 2005., ne smije prijeći ograničenje iz točke III. Odluke.

Banke
čija ukupna devizna pozicija utvrđena točkom 2.8. ove upute na dan 1. travnja
2003. godine iznosi više od 75%, a manje od 100% jamstvenog kapitala dužne su
istu smanjivati na način da:

•
ukupna devizna pozicija banke utvrđena točkom 2.8. ove upute, počevši od dana
1. listopada 2003., ne smije prijeći iznos koji čini 50% jamstvenog kapitala
banke,

•
ukupna devizna pozicija banke utvrđena točkom 2.8. ove upute, počevši od dana
1. travnja 2004., ne smije prijeći ogra­ničenje iz točke III. Odluke.

Banke
čija ukupna devizna pozicija banke utvrđena točkom 2.8. ove upute na dan 1.
travnja 2003. godine iznosi više od 50%, a manje od 75% jamstvenog kapitala
dužne su je smanjivati, te ista počevši od dana 1. travnja 2004. godine, ne
smije prijeći ograničenje iz točke III. Odluke.

Banke čija ukupna devizna pozicija banke utvrđena
točkom 2.8. ove upute na dan 1. travnja 2003. godine iznosi više od 20% a manje
od 50% jamstvenog kapitala, dužne su je smanjivati, te ista počevši od dana 1.
siječnja 2004. godine, ne smije prijeći ograničenje iz točke III. Odluke.

3.
IZVJEŠTAVANJE HRVATSKE NARODNE BANKE

Banka
je obvezna dostaviti Hrvatskoj narodnoj banci svakog radnog dana za prethodni
radni dan Izvješće o izloženosti valutnom riziku po pojedinim valutama i
Izvješće o ukupnoj izloženost valutnom riziku na obrascima VR-1 i VR-2.

Banka je obavezna omogućiti uvid u izlistana stanja
računa koji su uključeni u izračun bilančne ili izvanbilančne pozicije ili u
druge evidencije na osnovi kojih Hrvatska narodna banka može izvršiti pouzdanu
kontrolu točnosti izrade izvješća. Ako banka ne može izlistati stanja navedenih
računa na određeni prošli dan, potrebno je na dan za koji se sastavlja izvješće
izlistati sve račune i podatke na temelju kojih je izvješće sastavljeno te ih
čuvati godinu dana od dana izvješća.

Ako banka nema računalnu obradu podataka, dužna je u
pisanom obliku osigurati dnevne podatke na osnovi kojih je izrađeno izvješće.
Podaci moraju biti dostupni na svaki poziv Hrvatske narodne banke radi kontrole
dostavljenih podataka.

if !supportEmptyParas endif

if !supportEmptyParas endif

|  |  |
| --- | --- |
| Hrvatska narodna banka  Republika Hrvatska | Naziv banke: |
| if !supportEmptyParas endif | MBR banke: |
| if !supportEmptyParas endif | Osoba za kontakt: |
| Obrazac VR-1 – Izvješće o izloženosti valutnom riziku po pojedinim valutama | Stanje na dan: |

if !supportEmptyParas endif

if !supportEmptyParas endif

*u tisućama kuna*

if !supportEmptyParas endif

|  |  |  |  |  |  |  |  |
| --- | --- | --- | --- | --- | --- | --- | --- |
| Valuta  if !supportEmptyParas endif | »Spot« pozicija  if !supportEmptyParas endif | | »Forward« pozicija  if !supportEmptyParas endif | | Otvorena devizna pozicija banke u pojedinoj valuti bez pozicije u opcijama  if !supportEmptyParas endif | Pozicija opcije  if !supportEmptyParas endif | Otvorena devizna pozicija banke u pojedinoj valuti korigirana za poziciju u opcijama |
| Imovina | Obveze | Duga  pozicija  if !supportEmptyParas endif | Kratka  pozicija  if !supportEmptyParas endif |
| (1) | (2) | (3) | (4) | (5) | (6) =2-3+4-5 | (7) | (8) = (6) + (7)  if !supportLineBreakNewLine  endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportEmptyParas endif

*u tisućama kuna*

if !supportEmptyParas endif

|  |  |  |
| --- | --- | --- |
| Valuta  if !supportEmptyParas endif | Stavke utvrđene člankom 1.4. ove upute | |
| (1) | (2) | (3) |
| if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif |

Naziv metode primijenjene pri izračunu pozicije u opcijama:
-------------------------

|  |  |
| --- | --- |
| Hrvatska narodna banka  Republika Hrvatska | Naziv banke: |
| if !supportEmptyParas endif | MBR banke: |
| if !supportEmptyParas endif | Osoba za kontakt: |
| Obrazac VR-2 – Izvješće o ukupnoj izloženosti valutnom riziku | Stanje na dan: |

if !supportLineBreakNewLine
endif

|  |  |  |  |  |  |  |
| --- | --- | --- | --- | --- | --- | --- |
| Ukupna duga devizna pozicija banke (bez pozicije u opcijama) | Ukupna kratka devizna pozicija banke (bez pozicije u opcijama) | Ukupna devizna pozicija banke (bez pozicija u opcijama) | Ukupna duga devizna pozicija banke (uključujući poziciju u opcijama) | Ukupna kratka devizna pozicija banke (uključujući poziciju u opcijama) | Pozicija   u zlatu | Ukupna devizna pozicija banke |
| (1) | (2) | (3) | (4) | (5) | (6) | (7) |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

if !supportLineBreakNewLine
endif

|  |  |
| --- | --- |
| Jamstveni kapital banke u tisućama kuna (8) | if !supportEmptyParas endif |
| Postotak izloženosti devizne pozicije (bez pozicije u opcijama) u odnosu prema jamstvenom kapitalu  ((3) / (8)) \* 100 | if !supportEmptyParas endif |
| Postotak izloženosti devizne pozicije (uključujući i poziciju u opcijama) u odnosu prema jamstvenom kapitalu   ((7) / (8)) \* 100  if !supportLineBreakNewLine  endif | if !supportEmptyParas endif |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Postotak tržišnog tečaja u odnosu na izvršni tečaj  if !supportEmptyParas endif | Period do dospijeća svake pojedine rate | | | | | | | | | |
| **Dana  0-1** | **Dana  2-91** | **Dana  92-180** | **Dana  181-270** | **Dana  271-365** | **Godine  366<=2** | **Godine  >2<=3** | **Godine  >3<=4** | **Godine  >4<=5** | Godine  **>5** |
| <=80% | 0,000 | 0,000 | 0,000 | 0,001 | 0,008 | 0,185 | 0,445 | 0,622 | 0,710 | 0,742 |
| 80.1-81% | 0,000 | 0,000 | 0,000 | 0,002 | 0,013 | 0,215 | 0,477 | 0,644 | 0,723 | 0,749 |
| 81.1-82% | 0,000 | 0,000 | 0,000 | 0,003 | 0,019 | 0,247 | 0,508 | 0,665 | 0,735 | 0,755 |
| 82.1-83% | 0,000 | 0,000 | 0,000 | 0,005 | 0,027 | 0,281 | 0,540 | 0,684 | 0,745 | 0,761 |
| 83.1-84% | 0,000 | 0,000 | 0,000 | 0,008 | 0,038 | 0,318 | 0,570 | 0,703 | 0,755 | 0,766 |
| 84.1-85% | 0,000 | 0,000 | 0,001 | 0,013 | 0,053 | 0,356 | 0,600 | 0,720 | 0,764 | 0,770 |
| 85.1-86% | 0,000 | 0,000 | 0,002 | 0,020 | 0,071 | 0,395 | 0,628 | 0,736 | 0,773 | 0,774 |
| 86.1-87% | 0,000 | 0,000 | 0,003 | 0,031 | 0,095 | 0,435 | 0,655 | 0,751 | 0,780 | 0,780 |
| 87.1-88% | 0,000 | 0,000 | 0,007 | 0,045 | 0,123 | 0,476 | 0,681 | 0,764 | 0,787 | 0,787 |
| 88.1-89% | 0,000 | 0,000 | 0,012 | 0,065 | 0,157 | 0,516 | 0,705 | 0,777 | 0,793 | 0,793 |
| 89.1-90% | 0,000 | 0,000 | 0,021 | 0,091 | 0,196 | 0,556 | 0,727 | 0,788 | 0,798 | 0,798 |
| 90.1-91% | 0,000 | 0,001 | 0,034 | 0,124 | 0,241 | 0,594 | 0,748 | 0,798 | 0,803 | 0,803 |
| 91.1-92% | 0,000 | 0,002 | 0,055 | 0,164 | 0,291 | 0,632 | 0,767 | 0,807 | 0,807 | 0,807 |
| 92.1-93% | 0,000 | 0,006 | 0,084 | 0,211 | 0,345 | 0,667 | 0,784 | 0,815 | 0,815 | 0,811 |
| 93.1-94% | 0,000 | 0,014 | 0,123 | 0,266 | 0,402 | 0,700 | 0,800 | 0,822 | 0,822 | 0,814 |
| 94.1-95% | 0,000 | 0,029 | 0,173 | 0,327 | 0,460 | 0,731 | 0,814 | 0,828 | 0,828 | 0,817 |
| 95.1-96% | 0,000 | 0,057 | 0,234 | 0,393 | 0,520 | 0,759 | 0,826 | 0,834 | 0,834 | 0,819 |
| 96.1-97% | 0,000 | 0,102 | 0,306 | 0,462 | 0,578 | 0,785 | 0,837 | 0,838 | 0,838 | 0,821 |
| 97.1-98% | 0,000 | 0,167 | 0,386 | 0,532 | 0,634 | 0,808 | 0,846 | 0,846 | 0,842 | 0,823 |
| 98.1-99% | 0,000 | 0,256 | 0,471 | 0,600 | 0,687 | 0,828 | 0,855 | 0,855 | 0,846 | 0,824 |
| 99.1-99.25% | 0,000 | 0,364 | 0,557 | 0,665 | 0,736 | 0,846 | 0,862 | 0,862 | 0,849 | 0,826 |
| 99.26-99.5% | 0,000 | 0,484 | 0,640 | 0,724 | 0,779 | 0,861 | 0,868 | 0,868 | 0,851 | 0,827 |
| 99.51-99.75% | 0,002 | 0,605 | 0,716 | 0,777 | 0,817 | 0,874 | 0,874 | 0,873 | 0,854 | 0,828 |
| 99.76-100% | 0,525 | 0,716 | 0,782 | 0,822 | 0,849 | 0,885 | 0,885 | 0,877 | 0,855 | 0,828 |
| 100.1-100.25% | 0,999 | 0,985 | 0,837 | 0,860 | 0,876 | 0,894 | 0,894 | 0,881 | 0,857 | 0,829 |
| 100.26-100.5% | 1,000 | 1,000 | 0,881 | 0,891 | 0,898 | 0,902 | 0,902 | 0,884 | 0,858 | 0,830 |
| 100.6-100.75% | 1,000 | 1,000 | 0,926 | 0,915 | 0,915 | 0,915 | 0,908 | 0,886 | 0,859 | 0,830 |
| 100.76-101% | 1,000 | 1,000 | 0,957 | 0,939 | 0,933 | 0,929 | 0,913 | 0,888 | 0,860 | 0,830 |
| 101.1-102% | 1,000 | 1,000 | 0,974 | 0,955 | 0,946 | 0,939 | 0,917 | 0,890 | 0,861 | 0,831 |
| 102.1-103% | 1,000 | 1,000 | 0,983 | 0,966 | 0,955 | 0,947 | 0,920 | 0,891 | 0,861 | 0,831 |
| 103.1-104% | 1,000 | 1,000 | 0,988 | 0,973 | 0,962 | 0,952 | 0,922 | 0,892 | 0,862 | 0,831 |
| 104.1-105% | 1,000 | 1,000 | 0,990 | 0,977 | 0,966 | 0,956 | 0,924 | 0,893 | 0,862 | 0,831 |
| 105.1-106% | 1,000 | 1,000 | 0,990 | 0,979 | 0,969 | 0,959 | 0,925 | 0,894 | 0,862 | 0,831 |
| 106.1-107% | 1,000 | 1,000 | 0,991 | 0,981 | 0,971 | 0,961 | 0,926 | 0,894 | 0,862 | 0,832 |
| 107.1-108% | 1,000 | 1,000 | 0,991 | 0,981 | 0,972 | 0,962 | 0,927 | 0,894 | 0,863 | 0,832 |
| 108.1-109% | 1,000 | 1,000 | 0,991 | 0,982 | 0,972 | 0,963 | 0,928 | 0,895 | 0,863 | 0,832 |
| 109.1-110% | 1,000 | 1,000 | 0,991 | 0,982 | 0,973 | 0,963 | 0,928 | 0,895 | 0,863 | 0,832 |
| 110.1-111% | 1,000 | 1,000 | 0,991 | 0,982 | 0,973 | 0,963 | 0,928 | 0,895 | 0,863 | 0,832 |
| 111.1-112% | 1,000 | 1,000 | 0,991 | 0,982 | 0,973 | 0,964 | 0,929 | 0,895 | 0,863 | 0,832 |
| 112.1-113% | 1,000 | 1,000 | 0,991 | 0,982 | 0,973 | 0,964 | 0,929 | 0,895 | 0,863 | 0,832 |
| 113.1-114% | 1,000 | 1,000 | 0,991 | 0,982 | 0,973 | 0,964 | 0,929 | 0,895 | 0,863 | 0,832 |
| 114.1-115% | 1,000 | 1,000 | 0,991 | 0,982 | 0,973 | 0,964 | 0,929 | 0,895 | 0,863 | 0,832 |
| 115.1-116% | 1,000 | 1,000 | 0,991 | 0,982 | 0,973 | 0,964 | 0,929 | 0,895 | 0,863 | 0,832 |
| 116.1-117% | 1,000 | 1,000 | 0,991 | 0,982 | 0,973 | 0,964 | 0,929 | 0,895 | 0,863 | 0,832 |
| 117.1-118% | 1,000 | 1,000 | 0,991 | 0,982 | 0,973 | 0,964 | 0,929 | 0,896 | 0,863 | 0,832 |
| 118.1-119% | 1,000 | 1,000 | 0,991 | 0,982 | 0,973 | 0,964 | 0,929 | 0,896 | 0,863 | 0,832 |
| >119% | 1,000 | 1,000 | 0,991 | 0,982 | 0,973 | 0,964 | 0,929 | 0,896 | 0,863 | 0,832 |

if !supportLineBreakNewLine
endif

Odluka, NN 17/2003-230
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)